Heti üzenet 2019 január 21.

A NEV-ben, vagy a Nevében való hit?

A Nagy Egységes Világvallás /NEV/ persze egy részemről kitalált név, de nem lehetetlen.

A Név - nyílván a Názáreti Jézus Krisztus neve, amiben van a mi váltságunk – benne hívőké!

Egyre nyilvánvalóbb egy egységes világvallás létrejötte.

Megvan a „prófétája” maga a „Pápa”.

Azt gondolom, mivel már keresztyén testvérektől régebben olvastam, hallottam, hogy már megszületett, valahol él az Antikrisztus is, a fenevad /kell, hogy éljen/.

/Jel 13:1-18.Jel.16:13-14/.

A NEV hasonló a Bábeli toronyhoz /1 Móz.11:3-4./, jellemző az uniformitás /az emberek által készített egyforma tégla/ és a bűnnek, a hazugságnak összetartó ereje /kátrány/.

Bizony ebből égig érő tornyot /totális hatalmat - ami csak Istennek járna!/ lehet építeni./Lásd sok egyéb mellett pl. É. Korea, a hitleri Németország, de a volt kommunista államok is, még lehet a mai Kína is/.

Míg Isten totális hatalma a szereteten alapul és a bűntől való szabadságot hoz az ember életébe, ami valódi szabadság és élet, addig, tudjuk az emberi, vagy inkább ördögi hatalom totális elnyomást, diktatúrát, halált. Merthogy az ember Isten nélkül csak ennyire képes.

Mikor olvastam régebben az Igét, nem tudtam, hogyan épülhet föl majd újra Jeruzsálemben a Harmadik Templom, hiszen ott áll a Sziklamecset, az Iszlám harmadik legszentebb zarándokhelye.

Amióta látom a NEV létrehozásának akaratát, folyamatát, megértettem, hogy ez Isten tervébe illeszkedhet, akár Jézus megölése, hiszen, ha pl. az Antikrisztus egy iszlámhívő, akkor a hatalmas, mindent átfogó „világbéke” a NEV csak úgy jöhet létre, ha a zsidók és iszlámhívők békét kötnek. Ennek jegyajándéka lehet a Templom fölépítése. Merthogy gesztust kell tenni a katolikusoknak/a Pápának/ az Iszlám hívők felé, hogy belemenjenek az egységbe, ez a gesztus, hogy a fő főnök legyen egy iszlám vezető. Ahhoz, hogy ebbe a zsidók belemenjenek, gesztust kell tenni feléjük – az említett Templom megépítése lehet az. El is érkeztünk az utolsó időkre vonatkozó próféciák beteljesedésének lehetőségéhez.

Mi lesz a vége?

**Jel 19:19** És látám, hogy a fenevad és a föld királyai és az ő seregeik egybegyűltek, hogy hadakozzanak az ellen, a ki a lovon ül vala és az ő serege ellen.

**Jel 19:20** És megfogaték a fenevad, és ő vele együtt a hamis próféta, a ki a csodákat tette ő előtte, a melyekkel elhitette azokat, a kik a fenevad bélyegét felvették, és a kik imádták annak képét: ők ketten elevenen a kénkővel égő tüzes tóba vettetének:

**Jel 19:21** A többiek pedig megöletének a lovon űlőnek kardjával, a mely az ő szájából jő vala ki; és a madarak mind megelégedének azoknak húsával.

A nevében hívőknél pedig:

**Jn 1:12** Valakik pedig befogadák őt, hatalmat ada azoknak, hogy Isten fiaivá legyenek, azoknak, a kik az ő nevében hisznek;

**Mt 19:28** Jézus pedig monda nékik: Bizony mondom néktek, hogy ti, a kik követtetek engem, az újjá születéskor, a mikor az embernek Fia beül az ő dicsőségének királyi székébe, ti is beültök majd tizenkét királyi székbe, és ítélitek az Izráel tizenkét nemzetségét.

**Mt 19:29** És a ki elhagyta házait, vagy fitestvéreit, vagy nőtestvéreit, vagy atyját, vagy anyját, vagy feleségét, vagy gyermekeit, vagy szántóföldjeit az én nevemért, mindaz száz annyit vészen, és örökség szerint nyer örök életet.

**Mt 19:30** Sok elsők pedig lesznek utolsók, és sok utolsók elsők.

Talán itt abba is hagyhatnám, de kikívánkozik belőlem.

Ugye, a NEV létrejöttekor, aki nem veszi föl a fenevad bélyegét, az nem adhat és nem vehet semmit./Jel 13:16-17/ Ami azzal jár, hogy teljesen ki lesz rekesztve a „társadalomból”.

Nem lesz bankszámlája, fizetése, nyugdíja, TV-je, mobiltelefonja, vízszolgáltatása, áramszolgáltatása, gázszolgáltatása stb. nem mehet boltba, lehet, hogy a lakását is elveszti.

Teljesen Istenre és a testvérekre kell hagyatkoznia. Ha olyanok lesznek a testvéri közösségek, mint a kezdeti gyülekezetben, akkor van remény./Apcsel 4:32/. Persze Isten hollókkal is tápláltatta Illést. Ez várható nagyjából. És hogy szüleiket, testvéreiket, gyermekeiket megtagadják ez miatt az emberek. De mit mond Isten Igéje:

**Jel 14:7** Ezt mondván nagy szóval: Féljétek az Istent, és néki adjatok dicsőséget: mert eljött az ő ítéletének órája; és imádjátok azt, a ki teremtette a mennyet és a földet, és a tengert és a vizek forrásait.

**Jel 14:8** És más angyal követé azt, mondván: Leomlott, leomlott Babilon, a nagy város! mert az ő paráznaságának haragborából adott inni minden pogány népnek.

**Jel 14:9** És harmadik angyal *is* követé azokat, mondván nagy szóval: Ha valaki imádja a fenevadat és annak képét, és bélyegét felveszi vagy homlokára vagy kezére,

**Jel 14:10** Az is iszik az Isten haragjának borából, a mely elegyítetlenül töltetett az ő haragjának poharába: és kínoztatik tűzzel és kénkővel a szent angyalok előtt és a Bárány előtt;

**Jel 14:11** És az ő kínlódásuknak füstje felmegy örökkön örökké; és nem lesz nyugalmuk éjjel és nappal, a kik imádják a fenevadat és annak képét, és ha valaki az ő nevének bélyegét felveszi.

**Jel 14:12** Itt van a szenteknek békességes tűrése, itt a kik megtartják az Isten parancsolatait és a Jézus hitét!

**Mt 24:13** Aki azonban mindvégig kitart, az megmenekül. /Egyszerű Fordítású, EFO Biblia/

**Mt 24:13** De a ki mindvégig állhatatos marad, az idvezül./Károli Biblia/

**Mt 24:1-51.**

A keresztyén élet küzdelem, a szeretet küzdeleme a hamis szeretet ellen, a hit küzdeleme a hamis hitek ellen, a szentség/kegyelem által való megigazultság, megtisztultság a bűntől/ küzdeleme az önigazultság ellen, a kegyesség küzdelme a látszat ellen, az egyenesség a képmutatás ellen, az Istennek való engedelmesség az Istennek való engedetlenség ellen. De egyedül nem megy! Isten Szelleme a Segítőnk, Pártfogónk, Vezetőnk, Gyámolítónk!

Isten nem a vallásnak, hanem a megvallásnak az Istene.

**Mt 10:32** Valaki azért vallást tesz én rólam az emberek előtt, én is vallást teszek arról az én mennyei Atyám előtt;

**Mt 10:33** A ki pedig megtagad engem az emberek előtt, én is megtagadom azt az én mennyei Atyám előtt./Károli Biblia/

**Mt 10:32** „Aki tehát elismeri az emberek előtt, hogy hisz bennem, arról én is elismerem mennyei Atyám előtt, hogy hozzám tartozik.

**Mt 10:33** Aki viszont letagad engem az emberek előtt, azt én is meg fogom tagadni mennyei Atyám előtt.”/EFO Biblia/

Az „egyház”, a gyülekezet a Krisztus teste, de csak akkor, ha a fej a Krisztus, akinek nem a Krisztus a feje-vezetője a Szent Szellem által, az nem a Krisztus teste, hanem valami egészen más. Ha valakinek a Pápa, vagy Mária, vagy a Fenevad, Buddha, Visnu vagy bármi a feje-vezetője, irányítója, életének lényege, az nem a Krisztus teste. Krisztus a testté lett IGE! /Jn 1:14. Károli Biblia// Isten beszédének, magának Istennek fizikai-szellemi valósága.

Ezért az Isten Igéjének tekintélye sem választható el a valódi gyülekezettől. Ahol az Igének a Bibliának nincs „súlya”, „terhe” a gyülekezetben, ott Jézus Krisztusnak az ő Nevének sincsen súlya./Jn.1:1-5,12-13/

**Ef 1:20** amikor a Krisztust feltámasztotta a halálból, és a mennyei helyekre, a jobbjára ültette.

**Ef 1:21** Ezzel a Krisztus hatalmasabb lett, mint az összes uralkodó, hatalmasság, erő vagy király, vagy bármilyen más hatalom; de nemcsak ebben, hanem a következő korokban is.

**Ef 1:22** Isten tehát mindent a Krisztus lába (hatalma) alá helyezett. Ugyanakkor a Gyülekezetnek pedig mindenek felett a Krisztust tette a „fejévé”.

**Ef 1:23** A Gyülekezet ugyanis a Krisztus „Teste”, amely telve van a Krisztussal, aki mindent, minden tekintetben teljessé tesz./EFO Biblia/

Katona Csaba